
Bogarak

’’BOGARAS” táska kollekció

 
   A táskakollekció darabjai mindennapi használatra alkalmas öltözékiegészítők. Kiinduló témának a bogarak formavilágát választottam, ezek formai és színbeli sajátosságait igyekeztem visszaadni a tárgyakon. A négy darabos kollekció egy válltáskából, egy hátitáskából, egy kézitáskából és egy neszeszerből áll.
   Gyűjtés alapján különböző kiegészítőket terveztem, a bogarak alakjából, testrészeiből egy-egy formai jegyet kiemelve, például a fej, vagy a tor alakja, a csáprágó és a szemek alakja. Legfontosabb jellegükre reflektálva, hogy gömbölyded, domború testük van, a táskák terét szabás nélkül, a bőr domborításával alakítottam ki. Az eljárás során a tervezett alakzatot először gipszből formáztam meg, majd arra vizesen húztam rá a bőrt, így az anyag bármilyen szabás nélkül képes felvenni a gipsz formáját. A tárgyak természetes és rusztikus hangulatából adódóan nagyrészt kézi, néhol pedig gépi varrással lettek összeállítva. A bőrből készült kollekció négy darabja más-más jellegű, más-más típusú, így különböző alkalmakhoz illő kiegészítőt viselhetünk, egy stíluson belül.
   Fontos számomra, hogy a környezetemből merítsem munkáim alapgondolatait, hiszen a tökéletes, és esztétikus jelenségek mind a természet születtei. Alkotásaim során ebből a tökéletességből szeretnék valamit kiragadni, és ennek az esztétikumnak a visszaadására törekedtem a tárgyaim tervezése során is.



